Eleonora Duse
Store norske leksikon,Kunst og estetikk,Film, TV og teater,Teater,Internasjonal scene- og teaterhistorie
Eleonora Duse var en italiensk skuespiller som hadde sitt store gjennombrudd 1879 i Napoli med Zolas Thérèse Raquin.
En analytisk holdning forbundet med en intens innlevelsesevne gjorde henne til en stor karakterskuespiller. Sammen med Sarah Bernhardt var hun tidens ledende tragedienne. De to rivaliserte om publikums gunst på sine store verdensturneer, og de spilte ofte de samme rollene.Duse gjorde stor lykke i stykker av d'Annunzio, Goldoni, Shakespeare, Gorkij med flere. Hun foretrakk etter hvert Ibsen og spilte blant annet Nora, Hedda Gabler, fru Alving, og ikke minst Rebecca West i Gordon Craigs berømte Rosmersholm-oppsetning i Firenze i 1906.Hun trakk seg tilbake fra scenen i 1913, men vendte tilbake i 1923, nok en gang med Ibsen. Hun hadde et gjestespill i Oslo i 1906. Les mer i Store norske leksikon teater norsk teaterhistorie